CELEX: 62009CN0266
Language: fi
Date: 2009-06-10 00:00:00
Title: Asia C-266/09: Ennakkoratkaisupyyntö, jonka College van Beroep voor het Bedrijfsleven (Alankomaat) on esittänyt 10.6.2009 — Stichting Natuur en Milieu, Vereniging Mileudefensie ja Vereniging Goede Waar & Co v. College voor de toelating van gewasbeschermingsmiddelen en biociden, muut asianosaiset: Bayer CropScience BV ja Nederlandse Stichting voor Fytopharmacie

7.11.2009   
            
            
               FI
            
            
               Euroopan unionin virallinen lehti
            
            
               C 267/26
            
         Ennakkoratkaisupyyntö, jonka College van Beroep voor het Bedrijfsleven (Alankomaat) on esittänyt 10.6.2009 — Stichting Natuur en Milieu, Vereniging Mileudefensie ja Vereniging Goede Waar & Co v. College voor de toelating van gewasbeschermingsmiddelen en biociden, muut asianosaiset: Bayer CropScience BV ja Nederlandse Stichting voor Fytopharmacie
   (Asia C-266/09)
   2009/C 267/47
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   College van Beroep voor het Bedrijfsleven
   
      Pääasian asianosaiset
   
   
      Valittajat: Stichting Natuur en Milieu, Vereniging Mileudefensie ja Vereniging Goede Waar & Co
   
      Vastapuoli: College voor de toelating van gewasbeschermingsmiddelen en biociden
   
      Muut asianosaiset: Bayer CropScience BV ja Nederlandse Stichting voor Fytopharmacie
   
      Ennakkoratkaisukysymykset
   
   
               1)
            
            
               Onko direktiivin 2003/4/EY (1) 2 artiklassa mainittua ympäristötiedon käsitettä tulkittava siten, että se sisältää tiedon, joka esitetään kasvinsuojeluainetta koskevan kansallisen lupamenettelyn (tai sen laajentamisen) yhteydessä, kun samalla otetaan huomioon elintarvikkeissa tai juomissa mahdollisesti esiintyvän torjunta-aineen, sen jäämien tai muunnostuotteiden enimmäismäärän vahvistaminen?
            
         
               2)
            
            
               Jos ensimmäiseen kysymykseen vastataan myöntävästi, mikä on direktiivin 91/414/ETY (2) 14 artiklan ja direktiivin 2003/4/EY välinen suhde, edellä esitetyssä kysymyksessä kuvatun tiedon soveltamisen kannalta merkityksellisiltä osin, ja erityisesti voidaanko tämän suhteen perusteella direktiivin 91/414/ETY 14 artiklaa soveltaa ainoastaan siltä osin kuin ei vaikuteta direktiivin 2003/4/EY 4 artiklan 2 kohdassa säädettyihin velvoitteisiin?
            
         
               3)
            
            
               Jos ensimmäiseen ja toiseen kysymykseen annettujen vastausten perusteella vastapuolen on tässä tapauksessa sovellettava direktiivin 2003/4/EY 4 artiklaa, seuraako kyseisen artiklan säännöksestä, jonka mukaan tiedon ilmaisemisella saavutettua yleistä etua on verrattava tiedon epäämisellä saavutettuun erityiseen etuun, että vertaaminen on suoritettava soveltamisen tasolla vai voidaanko mainittuja etuja verrata keskenään kansallisessa lainsäädännössä?
            
         
      (1)  Ympäristötiedon julkisesta saatavuudesta ja neuvoston direktiivin 90/313/ETY kumoamisesta 28.1.2003 annettu Euroopan parlamentin ja neuvoston direktiivi (EUVL L 41, s. 26).
   
      (2)  Kasvinsuojeluaineiden markkinoille saattamisesta 15.7.1991 annettu neuvoston direktiivi (EYVL L 230, s. 1).